9. ΠΡΟΕΔΡΙΚΟΝΔΙΑΤΑΓΜΑ της 23 Νοεμ./5 Δεκ.1928 Περί της παροχής του δικαιώματος της προσωρινής ατελείας φύλλων χαρτονίου προς κατασκευήν ανά δέκα κυτίων σταφίδος χωρητικότητος 3/4 Αγγλικής λίτρας εκάστου. Έχοντες υπ’όψει το εδάφ.δ΄ του μόνου άρθρου του Νόμ.ΒΩΙ΄ της 11 Φεβρ.1901 “περί προσωρινής ατελείας πρώτων υλών επί εξαγωγή αυτών μεταπεποιημένων εις βιομηχανικά προϊόντα, απεφασίσαμεν και διατάσσομεν: Άρθρον μόνον.-Εκτός των υπό του άρθρ.2 του από 29 Ιουλ.1927 Δ/τος “περί της επί προσωρινή ατελεία εισαγωγής χάρτου συσκευασίας προς κατασκευήν κυτίων δι’ εναπόθεσιν σταφίδος” καθορισθεισών περιπτώσεων επιτρέπεται όπως υπό τους όρους του αυτού Δ/τος εισάγωνται επί προσωρινή ατελεία και φύλλα χάρτου προς κατασκευήν ανά δέκα κυτίων σταφίδος χωρητικότητος 3/4 Αγγλικής λίτρας εκάστου. 